Politiet mener, at der var alkohol indblandet, da en bil endte i grøften ved Hirtshals.

Søndag morgen blev politiet kaldt ud til et uheld i rundkørslen ved Hirtshals. Bilen var kørt ud over autoværnet og var endt i grøften. En 23-årig mand blev sammen med en 17-årig mand anholdt efter uheldet og tage med på stationen til afhøring. Politiet formoder, at der var tale om spirituskørsel. Bilen nedlagde en lysmast på vej ned i grøften. De to personer kom ikke til skade ved ulykken.